Ye tamién conoixita como l'Atenas do Norte, por quantos motivos: topograficos (a ciudat viella d'Edimburgo en o suyo pueyo ye comparable con l'Acropoli d'Atenas) u cheograficos (Edimburgo, como Atenas, ye environata de tierras agicolas a man d'un puerto, y esta situación no ye habitual en o norte d'Europa); en o sieglo XVIII, o periodo d'a Ilustración en Escocia (Ilustración escocesa) s'estendilló esta denominación, a impulso de personaches filosoficos como David Hume u Adam Smith. Tamién por motivos arquitectonicos: En Edimburgo i ye important a presencia de l'Arquitectura neoclasica inspirata en l'Arquitectura griega.